|  |  |
| --- | --- |
|  |  |

**Електронна система за предварителна регистрация на разрешителни: BIREG**

Унгария създаде електронна система (BIREG), за да осигури проследимост и контрол на правомерното използване на двустранни и многостранни разрешителни, необходими за международен автомобилен превоз на товари, чието използване е задължително.

Задължителното прилагане на системата BIREG обхваща:

* международни автомобилни превози за собствена сметка с превозни средства с допустима максимална маса в натоварено състояние над 3,5 тона, които се извършват с двустранно разрешително или ЕКМТ/СЕМТ разрешително и
* превози за чужда сметка или срещу възнаграждение с превозни средства с допустима максимална маса в натоварено състояние над 3,5 тона, които се извършват с двустранно разрешително или ЕКМТ/СЕМТ разрешително, и
* каботажни превози, които се извършват с двустранно разрешително и при притежаване на лиценз на Общността в Унгария,

включително пътувания без товар във връзка с гореизброените превози.

Информация относно използването на системата BIREG:

**Регистрация на търговското дружество:**

Търговското дружество трябва да се регистрира в системата BIREG, за да може да я използва (наричано по-нататък „регистрация на търговското дружество“). Регистрацията на търговското дружество включва име на дружеството, седалище и адрес на управление и данни за контакт, номер на лиценз на Общността или разрешително за международен превоз на товари и идентификационен номер на дружеството. Регистрацията на търговското дружество е абсолютно необходима за регистриране на превози в системата BIREG.

Администраторите на потребителите могат предварително да въведат основните данни за товарните автомобили и ремаркета, които използват за товарни превози.

**Регистрация на превоза:**

Администраторът на търговското дружество-потребител всеки път регистрира превоза (наричано по-нататък „регистрация на превоза“)

* в случай на превоз до или през Унгария, преди влизане на територията на Унгария, или
* в случай на превоз, започващ от Унгария, преди началото на товаренето на територията на Унгария.

При регистрацията на превоза се предоставят данните за превоза (място на товарене и разтоварване, регистрационен номер на превозното средство и неговата екологична категория) и въз основа на тази информация системата BIREG определя дали за превоза се изисква разрешително в Унгария. На разрешителен режим в системата BIREG подлежат превозите, за които се изисква двустранно разрешително (разрешително издадено по силата на двустранна спогодба), ЕКМТ/СЕМТ разрешително или разрешително за каботаж (включително за каботажни превози извършвани с лиценз на Общността), като в тези случаи видът и серийният номер на разрешителното, което ще се използва, както и снимка на разрешителното се въвеждат в системата BIREG.

При успешно запазена регистрация на превоза системата генерира BIREG ID (идентификационен код), който се изпраща също и на имейл адреса за контакт.

**Следните дейности следва да бъдат регистрирани:**

За всяка регистрация на превоз, когато за превоза се изисква разрешително, трябва да се въведат данни за определени дейности. Въвеждането на данни за дейностите е задължително и в случай на каботажен превоз, когато е необходимо да се въведат данни за дейностите във връзка с превоза до Унгария преди каботажния превоз и международния товарен превоз за напускане на Унгария.

Видовете дейности са следните:

* влизане на територията на Унгария,
* разтоварване на територията на Унгария,
* товарене на територията на Унгария,
* напускане на територията на Унгария.

Посочва се регистрационният номер на превозното средство, след което се избира подходящата регистрация на превоза, а след това се предоставя необходимата информация за мястото и пробегът по отношение на посочените по-горе дейности. Въвеждането на данни за тези дейности е същото като настоящото задължение за попълване на разрешително или бордови дневник към ЕКМТ/СЕМТ разрешително.

Местата за товарене и разтоварване в Унгария понастоящем трябва да установят в разрешителното, че е имало товарене или разтоварване.

Системата BIREG е достъпна на уебсайт: <https://bireg.gov.hu/bireg>

За използването на системата е необходим компютър и/или мобилно устройство (смартфон, таблет), свързано към Интернет. **Поддържаните браузъри са** Microsoft Edge, Google Chrome, Mozilla Firefox и Safari.